open-index/open-wikipedia-markdown huggingface dataset:
Queen's Park Savannah

**Queen's Park Savannah** on puisto Trinidad ja Tobagon pääkaupunki Port of Spainissa. 

## Puisto

Queen's Park Savannah on Port of Spainin suurin puisto ja viheralue. Pinta-alaa sillä on noin 110 hehtaaria. Alue on tasaista ruohokenttää, jota ympäröivät sadepuut ja soihtupuut. Puistoa kiertää autotie, jonka paikalliset sanovat olevan maailman suurin liikenneympyrä. Puiston vieressä ovat niin sanotut Magnificent Seven -kartanot, Queen's Hall, Queen's Royal College, Memorial Park, kasvitieteellinen puutarha, Emperor Valleyn eläintarha, Trinidadin kansallismuseo ja kansallinen esittävien taiteiden akatemia.

Vuosittainen karnevaali on suosittu tapahtuma puistossa.

## Historia

Puistohankkeen pani alkuunsa Trinidadin kuvernöörinä vuosina 1813–1828 toiminut Ralph Woodford. Vuonna 1817 Woodford osti 232 eekkerin alkujaan sokeriruokopelona olleen St. Ann'sin tilan Peschiersien suvulta 10&nbsp;363 punnan hintaan. Paikalle hän perusti puiston, jonka keskellä on edellen Peschiersien sukuhauta. Paikalliset käyttivät puistoaluetta aluksi lähinnä laidunmaana, mutta vuoteen 1828 mennessä siitä oli tullut suosittu urheilu- ja ravipaikka. Vuonna 1854 puiston eteläosaan pystytettiin katsomo urheilupelien, kuten kriketin, golfin, jalkapallon ja rugbyn seuraajia varten. Urheilun ohella puistosta tuli suosittu vapaa-ajan vieton paikka. Vierailijoiden perässä saapuivat esimerkiksi kookoksia ja jäätelöä myyvät katukauppiaat.

## Lähteet
Tim Cheveldae

**Tim Cheveldae** (s. 15. helmikuuta 1968 Melville, Saskatchewan) on uransa päättänyt jääkiekkoiilja ja juniorivalmentaja. Hän pelasi maalivahtina. Detroit Red Wings varasi hänet vuoden 1986 varaustilaisuudessa 64. vuorolla. Ennen NHL-debyyttiä Cheveldae ehti pelaamaan kolme kautta WHL-junioriliigan Saskatoon Bladesissa. NHL-debyytti koitti helmikuun 2. päivä 1989 vierasottelussa Calgary Flamesia vastaan.. Tulokaskaudellaan Cheveldae pelasi kaksi ottelua NHL:ssa ja 30 AHL-farmijoukkue Adirondack Red Wingsissa. Seuraavakin kausi kului lähes puoliksi NHL ja AHL-joukkueiden kesken mutta kaudelle 1990-1991 Cheveldae vakiinnutti asemansa Detroitissa.
Maaliskuussa 1994 Red Wings kauppasi hänet yhdessä Dallas Draken kanssa Winnipeg Jetsiin vaihdossa Sergei Bautiniin ja maalivahti Bob Essensaan. Winnipegissä Cheveldae joutui kilpailemaan jääajasta nuoren venäläisen Nikolai Habibulinin kanssa. Helmikuussa 1996 Jets myi hänet yhdessä vuoden 1996 kolmannen kierroksen varausvuoron kanssa Philadelphia Flyersiin vastineeksi Dominic Rousselista. Cheveldae ei kuitenkaan pelannut peliäkään Flyersin paidassa vaan solmi vapaana agenttina yksivuotisen sopimuksen Boston Bruinsiin elokuussa 1996. . Bostonissa pelejä kertyi vain kaksi ja Bruins lainasi hänet IHL:n Fort Wayne Kometsiin loppukaudeksi. Heinäkuussa 1997 Cheveldaesta tuli vapaa agentti ja hän solmi yksivuotisen sopimuksen IHL:n Las Vegas Thunderiin. 

Peliuran jälkeen Cheveldae toimi vuosina 1998-2000 Saskatoon Bladesin apuvalmentajana. 2004-2006 hän toimi WHL-joukkue Prince George Cougarsissa maalivahtivalmentajana ja 2013-2020 ja 2022-2023 jälleen Saskatoonissa maalivahtivalmentajana.

Keväällä 1989 Cheveldae voitti AHL:n Calder Cupin Adirondack Red Wingsin mukana.

## Lähteet
Mannila (Eura)

**Mannila** on kylä Eurassa. Se kuului vuoden 1970 kuntaliitokseen asti Honkilahden kuntaan. Lähellä kylää sijaitsee Pyhäjärvi, jonka rannalla on Mannilan kalasatama. 

Honkilahden kunnan ensimmäinen kansakoulu oli Mannilan kansakoulu. Koulu lakkautettiin vuonna 1999.

## Lähteet
45. kaartin erikoistoimintaprikaati

**45. kaartin erikoistoimintaprikaati** () on Venäjän asevoimien maahanlaskujoukkojen prikaati, jota käytetään tiedusteluun syvällä vihollislinjojen takana. Rykmenttinä se osallistui Georgian sotaan 2008 ja Krimin miehitykseen 2014. Tämän jälkeen se laajennettiin prikaatiksi.

Osa prikaatista osallistui Antonovin lentoaseman taisteluun Venäjän aloittaessa hyökkäyksensä Ukrainaan 2022. Se torjui Ukrainan vuoden 2023 vastahyökkäystä osana Venäjän puolustuslinjaa Mala Tokmatškan eteläpuolella.

## Lähteet
Pyhän Kolminaisuuden katedraali (Port of Spain)

**Pyhän Kolminaisuuden katedraali** () on anglikaaninen kirkko Trinidad ja Tobagon pääkaupunki Port of Spainissa.

## Rakennus
Katedraali yhdistelee piirteitä Yrjöjen aikakauden arkkitehtuurista ja goottilaisesta arkkitehtuurista. Katon puinen palkkirakenne (ns. *hammer beam*) on tehty mahonkipuusta. Seinissä on useita lasimaalattuja ikkunoita.

## Historia
Nykyisen Pyhän Kolminaisuuden katedraalin paikalla sijaitsi alkujaan Trinidadin pääkirkkona toiminut puinen Pyhän Kolminaisuuden kirkko, joka tuhoutui suuressa tulipalossa vuonna 1808. Kirkkomenoja pidettiin myöhemmin Port of Spainin kaupungintalolla. Katedraalin rakennustyöt alkoivat vuonna 1816, peruskivi valettiin Pyhän Kolminaisuuden päivänä. Rakennustyön rahoitus saatiin lahjoituksena Britannian kruunulta ja rakennustyöt valmistuivat vuonna 1818. Kirkon vihkiäiset pidettiin Pyhän Kolminaisuuden päivänä 25. toukokuuta 1823. Pyhän Kolminaisuuden katedraali on Port of Spainin vanhin pystyssä säilynyt rakennus.

Katedraali on kärsinyt useampaan otteeseen maanjäristysten aiheuttamista vahingoista. Maanjäristyksiä on tapahtunut esimerkiksi vuosina 1825, 1918 ja myöhemmin vuonna 2018. Järistykset ovat aiheuttaneet esimerkiksi seinien halkeamia ja kattovuotoja.

## Lähteet
Nick Emmanwori

**Nicholas Ovundah Eze ”Nick” Emmanwori** (s. 7. helmikuuta 2004) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Emmanwori edustaa NFL-joukkue Seattle Seahawksia. Ennen NFL-uraansa hän edusti Etelä-Carolinan yliopiston joukkuetta. Seahawks varasi hänet toisella kierroksella 35. varaustilaisuudessa .

Heinäkuussa 2025 Emmanwori teki Seahawksin kanssa nelivuotisen ja yhteensä 11,6 miljoonan dollarin arvoisen tulokassopimuksen.

Emmanwori on pelannut yhden NFL:n runkosarjan ottelun. Tässä ottelussa hänellä oli yksi taklaus. Uran tilastot päivitetty kauden 2025 ensimmäisen peliviikon jälkeen 11. syyskuuta 2025.

## Lähteet
Manu Mäkelä

**Manu Mäkelä** (s. 5. elokuuta 2004 Oulu) on suomalainen jääkiekkoilija, joka edustaa SM-liigajoukkue KooKoota. Hän on pelipaikaltaan vasen laitahyökkääjä.

## Ura
Mäkelä aloitti jääkiekkoilun kolmivuotiaana Oulun Kärpissä. Kaudella 2019–2020 hän toimi seuran U16-joukkueen varakapteenina. Mäkelä jakoi U16 SM-karsinnoissa 21 osumallaan joukkueen sisäisen maalipörssin voiton Aaron Hakalan kanssa. Hän siirtyi 17-vuotiaana Porin Ässien U18-joukkueeseen kaudeksi 2021–2022. Mäkelä sijoittui tehoilla 27+28=55 koko U18 SM-sarjan pistepörssissä toiseksi edellään vain Jokereiden Nestor Noiva. Nousukarsintasarjassa hän oli Ässien paras pistemies ja syöttäjä tehoilla 3+11=14.

Kaudella 2023–2024 Mäkelä voitti tehoilla 19+29=48 Ässien U20-joukkueen sisäisen pistepörssin. Hän oli myös joukkueen paras maalintekijä Otso Ylitalon kanssa ja paras syöttäjä Iivari Heikkisen kanssa. Mäkelä voitti kauden päätteeksi U20 Suomen-mestaruuden. Kaudeksi 2024–2025 hän siirtyi KooKoon U20-joukkueeseen. Mäkelä nousi joukkueen varakapteeniksi. Hän voitti tehoilla 19+38=57 koko U20 SM-sarjan piste- ja syöttöpörssin. Mäkelä palkittiin pistepörssivoitostaan Kari Jalonen -palkinnolla ja hänet valittiin ensimmäiseen tähdistökentälliseen.

Maaliskuussa 2025 KooKoo teki Mäkelän kanssa 1+1-vuotisen ja elokuun loppuun asti kestävän koeajan sisältävän SM-liigasopimuksen. Koejakson päätteeksi hän sai seuraan jatkosopimuksen. Mäkelä teki liigadebyyttinsä kauden 2025–2026 avauskierroksella 9. syyskuuta 2025 entistä seuraansa Porin Ässiä vastaan. Mäkelä merkittiin KooKoon nelosketjun oikeaan laitaan Miska Siikosen ja Vilmos Gallón viereen. Hän sai ottelussa jääaikaa 11.07 minuuttia ja hänelle merkittiin teholukema –1. Liigauransa avausmaalin Mäkelä teki toisessa ottelussaan, runkosarjan kolmannella kierroksella 13. syyskuuta 2025 SaiPaa vastaan. Mikko Outinen valitsi hänet ottelun Alumnien tähtien kolmostähdeksi.

## Pelityyli
KooKoon kotisivut mainitsivat Mäkelän vahvuuksiksi hänen sopimusuutisensa yhteydessä maaliskuussa 2025 hyökkäyspään pelin ja kiekollisen pelaamisen. Hän on itse luonnehtinut olevansa hyökkääjä, joka pystyy tekemään pisteitä, mutta pelaamaan myös kovaa peliä, taklaamaan, karvaamaan sekä suojaamaan kiekkoa. Mäkelä on maininnut kehityskohteekseen puolustuspelaamisen. Hän on kertonut seuranneensa ja ottavansa peliinsä oppia SM-liigassa Jori Lehterältä ja NHL:ssä Leon Draisaitlilta.

## Muuta
Mäkelä on opiskellut talotekniikkaa WinNovassa.

## Tilastot

## Lähteet
*
*

### Viitteet
Tristan da Silva

**Tristan da Silva** (s. 15. toukokuuta 2001 München) on saksalainen koripalloilija, pelipaikaltaan pieni laitahyökkääjä. Hän on pituudeltaan 203-senttimetrinen. Hän edustaa Pohjois-Amerikan NBA:ssa Orlando Magicia. Hän voitti Saksan maajoukkueen pelaajana Euroopan-mestaruuden vuonna 2025.

Da Silva pelasi kaudet 2020–2024 Yhdysvaltain yliopistosarjoissa Coloradon yliopiston Buffaloes-joukkueessa.

NBA-seura Orlando Magic varasi da Silvan  18. varausvuorolla. Da Silva pelasi ensimmäisellä NBA-kaudellaan 2024–2025 runkosarjassa 74 ottelua, joista 38 ottelua avauskentällisessä. Ottelua kohden hän teki 7,2 pistettä, otti 3,3 levypalloa ja antoi 1,5 syöttöä. Hän pelasi muutaman minuutin kahdessa Orlandon viidestä pudotuspelistä.

Da Silva pelasi Saksan alle 20-vuotiaiden maajoukkueessa. Hän voitti Saksan miesten maajoukkueessa kultaa EM-kilpailuissa 2025.

Da Silvan isä on lähtöisin Brasiliasta ja otteli siellä ammattilaisnyrkkeilijänä. Myös da Silvan isoveli Oscar da Silva on pääsarjatason koripalloilija.

## Lähteet
Nelson (Trinidad ja Tobago)

**Nelson** on saari Trinidad ja Tobagossa Trinidadin saaren länsipuolella  Parianlahdella. 

## Maantiede
Nelson sijaitsee Parianlahdella Trinidad ja Tobagossa maan pääkaupunki Port of Spainista länteen. Viisi muuta saarta Nelsonin lähistöllä ovat Caledonia, Craig, Lenagan, Rock ja Pelican, vaikkakin Craigia ja Caledoniaa yhdistää matala koralliriutta. Saaret tunnetaan yhteisnimellä Five Islands tai trinidadin kreoliksi myös nimellä *down de islands*.

## Historia

Ennen eurooppalaisten saapumista useat eri intiaanit käyttivät Nelsonin saarta. Waraot ja nepuyot harjoittivat Nelsonissa kalastusta ja kaupankäyntiä. Euroopasta saapuneet espanjalaiset ja myöhemmin britit linnoittivat saarta. Saaren vanhin säilynyt rakennus on brittien orjatyövoimalla vuonna 1802 rakennuttamat sotilaiden parakit. Vuosien 1866 ja 1917 välillä saari oli Trinidadille saapuvien kiinalaisten ja intialaisten siirtotyöläisten tarkastuskeskus. Tällä ajanjaksolla Nelsonin kautta Trinidadille saapui 116&nbsp;483 intialaista siirtotyöläistä. Nelsonilla siirtotyöläisille tehtiin terveystarkastus ja sairaat siirtolaiset siirrettiin Lenaganin saarelle. Terveet siirtolaiset viettivät  saarella 10 päivää mahdollisesta merisairaudesta toipumiseen ja maahanmuuttoasiakirjojen täyttämistä varten. Toisen maailmansodan aikana saarelle internoitiin Euroopasta pakenevia juutalaisia. Maailmansodan aikana saarta käytti myös Yhdysvaltain laivasto, joka rakennutti saarelle tykkiasemia. Vuoden 1970 black power -kapinan jälkeen saarella pidettiin kapinan yhteydessä pidätettyjä poliittisia vankeja.

## Lähteet
Jihaad Campbell

**Jihaad Campbell** (s. 24. helmikuuta 2004 New Jersey, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Campbell edustaa NFL-joukkue Philadelphia Eaglesia. Ennen NFL-uraansa hän edusti Alabaman yliopiston joukkuetta. Eagles varasi hänet ensimmäisellä kierroksella 31. varausvuorolla .

Kesäkuussa 2025 Campbell teki Eaglesin kanssa nelivuotisen ja yhteensä yli 14,903 miljoonan dollarin arvoisen tulokassopimuksen.

Campbell on pelannut yhden NFL:n runkosarjan ottelun. Tässä ottelussa hänellä oli yhteensä kolme taklausta, yksi puolustettu heitto ja yksi aiheutettu rähmäys. Uran tilastot päivitetty kauden 2025 ensimmäisen peliviikon jälkeen 11. syyskuuta 2025.

## Lähteet
Lauri Hannikainen (professori)

**Lauri Antero Hannikainen** (s. 1942) on suomalainen oikeustieteilijä, jonka erikoisalaa on kansainvälinen oikeus.

Hannikainen valmistui oikeustieteen lisensiaatiksi Helsingin yliopistosta vuonna 1971, jatkoi opintojaan Yhdysvalloissa ja väitteli oikeustieteen tohtoriksi Lapin yliopistossa vuonna 1989.

Lauri Hannikainen työskenteli Suomen ulkoasiainhallinnossa vuosina 1966–1973. Tämän jälkeen hän työskenteli vuoteen 1999 asti tutkijana Suomen Akatemiassa sekä tutkijana ja opettajana useissa suomalaisissa yliopistoissa. Vuosina 1999–2001 hän toimi Lapin yliopiston Pohjoisen ympäristö- ja vähemmistöoikeuden instituutin johtajana. Vuonna 2003 hänet nimitettiin kansainvälisen oikeuden professoriksi Turun yliopistoon, mistä jäi eläkkeelle 2009, mutta jatkaa tutkijana Eric Castrenin kansainvälisen oikeuden ja ihmisoikeuksien instituutissa Helsingin yliopistossa. 

Emeritusprofessorina Hannikainen julkaisi Maanpuolustuskorkeakoulun julkaisusarjassa perusteellisen tutkimuksen Suomen jatkosodan kansainvälisoikeudelliseksi arvioimiseksi. Julkaisussa hän kokoaa vuosien tutkimustyönsä tulokset Suomen kyvystä ja pyrkimyksestä soveltaa sodan oikeussääntöjä. Esipuheen kirjoittaneen Martti Koskenniemen mukaan Hannikainen tunnetaan kriittisestä asennoitumisestaan sodan jälkeisen ajan sotaa koskevaan ”patrioottiseen” historiankirjoitukseen. Hannikaisen mukaan Suomi aloitti jatkosodan ja oli Saksan liittolainen, vaikkei liittoa ollutkaan virallisesti paperille kirjattu. Silti Hannikainen katsoo, että sotien jälkeisessä rauhanprosessissa Suomea kohdeltiin liian ankarasti.

Hannikainen on ottanut kantaa saamelaiskäräjien rooliin suomalaisessa oikeusjärjestyksessä. Hänen mielestään valtiovallalla on suurempi oikeus tehdä päätöksiä kuin saamelaiskäräjillä, mutta neuvotteleminen ennen päätösten toimeenpanoa olisi toivottavaa. Hän on kirjoittanut myös Ahvenanmaan itsehallinnon ja ruotsinkielisyyden asemasta. Vuonna 1993 hän tuki ahvenanmaalaisten vaatimusta saada maakunnalle yhtä Suomen 16:sta europarlamenttipaikasta.

Hannikainen esiintyy Mitrohinin listassa suomalaisista KGB:n yhteyshenkilöistä lempinimellä ”Lur”.

## Lähteet
Nangaden piiri

**Nangaden piiri** () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu koillisessa Palman kaakossa Mocímboa da Praian sekä lounaassa ja lännessä Muedan piireihin. Pohjoisessa virtaa rajajoki Ruvuma, jonka takana on Tansanian valtion Mtwaran alue. Vuonna 2023 piirin väkiluvuksi arvioitiin 107&nbsp;384 ihmistä. Piirin pinta-ala on 3&nbsp;554 neliökilometriä.

Hallintokeskus on Nangaden taajama, joka sijaitsee linnuntietä 229 kilometriä aluekeskus Pembasta pohjoisluoteeseen.  Paikallistasolla piiri jakautui kahteen hallinto-alueeseen (, P.A): P.A de Nangade-Sede ja P.A Ntamba. Hallintoalueet jaetaan edelleen paikkakuntiin (localidades).

Lukutaidottomuus oli piirissä ja koko maakunnassa vuosien 2019–2023 tilaston mukaan erittäin korkea: 49,1 prosenttia (maakunnan keskiarvo 53,8 &nbsp;%).

Väestön pääelinkeinoja ovat maatalous ja kalastus. Maataloustuotteista keskeisimpiä ovat maissi, riisi, pavut, maniokki, cashewpähkinät (eli munuaispuun siemenet) ja seesaminsiemenet.

## Levottomuudet ja islamistinen terrorismi, puute ruuasta
Nangaden piiri kuuluu siihen Mosambikin pohjoisosaan, jossa on 2010-luvun lopulla ja 2020 luvulla esiintynyt islamististen jihadistiryhmien tekemiä hyökkäyksiä terroritekoineen.  Vuodesta 2017 maakunnassa on iskuja tehnyt jihadistijärjestö Ahlu Sunnah Wa-Jama (tai Ahlu Sunnah wa-l-Jama’ah, ASWJ) joka on saanut  tukea muun muassa Isisin Keski-Afrikan osastolta (ISCAP). Isisin tavoitteena on luoda alueelle islamilainen kalifaatti. 

Samanaikaisesti piirikunnassa on ollut kriisiksi edennyt puute ruuasta.
## Lähteet
* 
* 

### Viitteet
Merville

**Merville** voi tarkoittaa seuraavia:

* Merville, kunta Ranskassa Haute-Garonnen departementissa
* Merville, kunta Ranskassa Nordin departementissa
Andreas Obst

**Andreas Obst** (s. 13. heinäkuuta 1996 Halle (Saale)) on saksalainen koripalloilija, pelipaikaltaan takapelaaja. Hän on pituudeltaan 191-senttimetrinen. Hän edustaa Bundesliigassa Bayern Müncheniä. Hän voitti Saksan maajoukkueen pelaajana maailmanmestaruuden vuonna 2023 ja Euroopan-mestaruuden vuonna 2025.

Obst on pelannut suurimman osan seuraurastaan Saksassa. Kauden 2018–2019 hän edusti Espanjassa Obradoiro CAB:tä. Saksassa hän on pelannut Bambergissa, Gießenissä, Oettinger Rocketsissa, kausina 2019–2021 Ratiopharm Ulmissa ja vuodesta 2021 alkaen Bayern Münchenissä. Hän on voittanut Saksan-mestaruuden vuosina 2015 ja 2016 Bambergissa sekä vuosina 2024 ja 2025 Münchenissä. Hän on pelannut kausina 2021–2025 Euroliigassa 114 ottelua.

Obst pelasi Saksan alle 16-, alle 18- ja alle 20-vuotiaiden maajoukkueissa. Saksan miesten maajoukkueessa hän on pelannut olympialaisissa vuosina 2021 ja 2024, MM-kilpailuissa vuosina 2019 ja 2023 sekä EM-kilpailuissa vuosina 2022 ja 2025. Hän saavutti EM-pronssia 2022 ja voitti maailmanmestaruuden vuonna 2023. Pariisin olympialaisissa 2024 tuloksena oli neljäs sija. Vuonna 2025 hän voitti Euroopan-mestaruuden.

## Lähteet
Råsted

**Råsted** on taajama Randersin kunnassa Tanskassa. Taajamassa oli 310 asukasta vuoden 2025 alussa.

## Väestökehitys

## Lähteet

## Aiheesta muualla
Tvede

**Tvede** on entinen taajama Randersin kunnassa Tanskassa. Taajamassa oli 201 asukasta vuoden 2022 alussa.

## Väestökehitys

## Lähteet

## Aiheesta muualla
Emil Kuusla

**Emil Kuusla** (s. 11. tammikuuta 2005 Helsinki) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan vasen laitahyökkääjä.

## Ura
### Seuraura
Kuusla aloitti jääkiekkoilun nelivuotiaana Jokereissa. Hän voitti kaudella 2018–2019 C-nuorten SM-hopeaa. Kausi 2020–2021 Kuuslalta jäi kokonaan väliin, osittain myös siksi, että joulukuun 2020 vaihteessa pääkaupunkiseudulla juniorikiekkoilun kilpailutoiminta keskeytettiin koronavirusrajoitusten vuoksi. Kaudella 2022–2023 hän oli tehoilla 18+17=35 Jokereiden U20-joukkueen toiseksi paras maalintekijä ja kolmanneksi paras pistemies. Kuusla voitti myös joukkueen sisäisen tehotilaston lukemalla +20. Kuusla valittiin U20 SM-sarjan helmikuun kuukauden nuoreksi pelaajaksi. Hän voitti kauden päätteeksi SM-hopeaa.

Kesäkuussa 2023 Kuuslan uutisoitiin tehneen Jokereiden kanssa vuoden mittaisen Mestis-sopimuksen. Hän pelasi sarjassa tulokaskaudellaan 2023–2024 32 runkosarjaottelua tehopistein 6+9=15 ja kuusi pudotuspeliottelua tehden neljä syöttöpistettä. Kuusla oli pudotuspeleissä joukkueen paras syöttäjä sekä jakoi sisäisen pistepörssin voiton Oskari Kalajanniskan ja Olavi Vauhkosen kanssa. Helmikuussa 2024 hän teki Jokereiden kanssa 1+1-vuotisen jatkosopimuksen. Kaudella 2024–2025 Kuusla pelasi runkosarjassa vain 21 ottelua tehden niissä kuitenkin tehot 6+11=17. Pudotuspeleissä hän pelasi 12 ottelua tehopistein 2+3=5. Viidennessä finaaliottelussa 31. maaliskuuta 2025 Iisalmen Peli-Karhuja vastaan Kuusla teki maalin sekä sai syöttöpisteen Arttu Lausniemen 3–2-voittomaaliin, joka ratkaisi Jokereille Mestiksen mestaruuden ensimmäisessä jatkoerässä ajassa 70.57. Hän pelasi myös yhden liigakarsintaottelun tehden yhden syöttöpisteen.

Kaudeksi 2025–2026 Kuusla siirtyi vuoden mittaisella sopimuksella SM-liigajoukkue Saimaan Palloon. Hän teki liigadebyyttinsä runkosarjan avauskierroksella 9. syyskuuta 2025 KalPaa vastaan. Kuusla merkittiin SaiPan kolmosketjun oikeaan laitaan Samu Baun ja Janne Naukkarisen viereen. Hän sai ottelussa jääaikaa 13.44 minuuttia ja hänelle merkittiin teholukema +1. Liigauransa avausmaalin Kuusla teki 28. marraskuuta 2025 vieraissa JYPiä vastaan.

### Maajoukkueura
Kuusla pelasi alle 18-vuotiaiden MM-kilpailuissa vuonna 2023. Yhteensä hän on pelannut 23 nuorten ja 20 poikien maaottelua.

## Muuta
Kuuslan isä Juha pelasi omalla urallaan hyökkääjänä alempia sarjoja Vantaa HT:n ja PHT:n joukkueissa. Emil Kuusla on maininnut esikuvakseen Brad Marchandin.

Kuusla on harrastanut myös jääpalloa, jossa hän voitti alle 15-vuotiaiden poikien Suomen-mestaruuden Botnia-69:n joukkueessa vuonna 2019.

## Tilastot

## Lähteet
*
*
*

### Viitteet
Merville (Haute-Garonne)

**Merville** () on kunta Ranskan eteläosassa Haute-Garonnen departementissa Oksitanian alueella. Se sijaitsee Garonnejoen varrella, noin 22 kilometriä Toulousen kaupungista luoteeseen.

Kaupunki on ollut olemassa jo roomalaisten hallintakaudella. Kylä oli keskiajalla linnoitettu. Musta prinssi tuhosi kylän vuonna 1359, mutta se rakennettiin uudelleen nykyisen Château de Merville -linnan paikalle. Vuonna 1734 Mervillen herruuden sai Henri-Auguste de Chalvet Rochemonteix, joka oli Ranskan kuningas Ludvig XV:n hoviherra. Hän päätti rakentaa itselleen uuden linnan kylän paikalle. Hän siirsi asukkaat muualle, purki kylän ja siellä sijainneet kaksi linnaa sekä täytti vanhat vallihaudat. 

Linnan omistaa nykyään markiisi de Chalvet Rochemonteix’n suorat jälkeläiset. Linnan erikoisuus on puksipuutarha, joka on suojeltu. Puutarhassa on 6 kilometriä pitkä labyrintti, joka on Euroopan pisin.

Kunnan keskustassa on Saint-Saturninin kirkko, joka on omistettu Pyhälle Saturninukselle, marttyyrille ja Toulousen ensimmäiselle piispalle. Vuonna 1360 rakennettu aiempi kirkko paloi maan tasalle vuonna 1807. Nykyinen kirkko vihittiin käyttöön vuonna 1830. Kirkon sisällä on trompe-l'oeil-maalauksia.

## Lähteet

## Aiheesta muualla
Trey Amos

**Trenayvian ”Trey” Amos** (s. 3. maaliskuuta 2002) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Amos edustaa NFL-joukkue Washington Commandersia. Ennen NFL-uraansa hän edusti Louisianan yliopiston, Alabaman yliopiston ja  Mississippin yliopiston joukkueita. Commanders varasi hänet toisella kierroksella 61. varausvuorolla . 

Heinäkuussa 2025 Amos teki Commandersin kanssa nelivuotisen tulokassopimuksen. 

Amos on pelannut yhden NFL:n runkosarjan ottelun. Tässä ottelussa hänellä oli yhteensä kaksi taklausta ja yksi puolustettu heitto. Uran tilastot päivitetty kauden 2025 ensimmäisen peliviikon jälkeen 11. syyskuuta 2025.

## Lähteet
Tord Harlin

**Tord Gösta Harlin** (s. 30. toukokuuta 1935) on ruotsalainen pappi, joka toimi Uppsalan hiippakunnan ensimmäisenä piispana vuosina 1990–2000 (tätä ennen Uppsalassa oli vain arkkipiispa). Harlin harrastaa valokuvausta ja on eläkkeelle jäätyään järjestänyt näyttelyitä sekä julkaissut valokuvakirjoja.
## Lähteet
Harlin

**Harlin** on seuraavien henkilöiden sukunimi:

* Anttu Harlin (s. 1980), suomalainen yrittäjä
* Jorma Harlin (1927–2001), suomalainen pesäpalloilija
* Renny Harlin (s. 1959), suomalainen elokuvaohjaaja
* Tord Harlin (s. 1935), ruotsalainen piispa
Isaac Bonga

**Isaac Evolue Etue Bofenda Bonga** (s. 8. marraskuuta 1999 Neuwied) on saksalainen koripalloilija, pelipaikaltaan laitahyökkääjä tai takapelaaja. Hän on pituudeltaan 203-senttimetrinen. Hän edustaa Serbian koripalloliigassa KK Partizania. Hän pelasi Pohjois-Amerikan NBA:ssa kausina 2018–2022. Hän voitti Saksan maajoukkueen pelaajana maailmanmestaruuden vuonna 2023 ja Euroopan-mestaruuden vuonna 2025..

NBA-seura Philadelphia 76ers varasi Bongan  39. varausvuorolla. Bonga myytiin ennen kauden alkua Los Angeles Lakersiin, jossa hän pelasi yhden kauden. Hän edusti kaudet 2019–2021 Washington Wizardsia ja kauden 2021–2022 Toronto Raptorsia. Hän pelasi neljän NBA-kautensa aikana runkosarjassa 143 ottelua, joissa hän ottelua kohden teki 3,1 pistettä, otti 2,2 levypalloa ja antoi 0,8 syöttöä. Kahdella viimeisellä kaudellaan hän pelasi yhteensä viisi pudotuspeliä.

Bonga edusti ennen NBA-kausiaan Saksassa Skyliners Frankfurtia. Kaudet 2022–2024 hän edusti Bayern Müncheniä ja siirtyi sen jälkeen serbialaisseura KK Partizaniin.

Bonga pelasi Saksan alle 16-, alle 18- ja alle 19-vuotiaiden maajoukkueissa. Saksan miesten maajoukkueessa hän on pelannut olympialaisissa vuosina 2021 ja 2024, MM-kilpailuissa vuonna 2023 sekä EM-kilpailuissa vuonna 2025. Hän voitti maailmanmestaruuden vuonna 2023 ja Euroopan-mestaruuden vuonna 2025, ja jälkimmäisessä hänet valittiin turnauksen parhaaksi puolustuspelaajaksi. Pariisin olympialaisissa 2024 tuloksena oli neljäs sija.

Bongan vanhemmat ovat lähtöisin Kongon demokraattisesta tasavallasta. Hänen veljensä Tarsis Bonga on jalkapalloilija.

## Lähteet
Anéza

**Anéza** () on Kreikan kylä, joka kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on 946 (2021).

Anézan kylä sijaitsee Amvrakikóslahden pohjoispuolella noin kymmenen kilometriä lounaaseen Ártan kaupungista ja noin kaksi kilometriä sisämaahan lahden rannasta. Anéza muodostaa myös laajemman kyläyhdyskunnan (Δημοτική Κοινότητα Ανέζης, *Dimotikí Koinótita Anézis*), johon kuuluvat varsinaisen Anézan kylän lisäksi kylät Apómero ja Mýtikas. Koko yhdyskunnan väkiluku on  (2021).

## Lähteet

## Aiheesta muualla
Graikochóri

**Graikochóri** (, ) on Kreikan kaupunki, joka kuuluu hallinnollisesti Igoumenítsan kuntaan, Thesprotian alueyksikköön ja Epeiroksen alueeseen. Kaupungin väkiluku on  (2021).

Graikochórin pieni kaupunki sijaitsee noin kaksi kilometriä itäkaakkoon Igoumenítsan kaupungista, ja on nykyisin käytännössä sen esikaupunkia. Graikochóri muodostaa myös laajemman kaupunkiyhdyskunnan (Δημοτική Κοινότητα Γραικοχωρίου, *Dimotikí Koinótita Graikochoríou*), johon kuuluvat varsinaisen Graikochórin kaupungin lisäksi kylät Drosiá ja Filothéi. Koko yhdyskunnan väkiluku on  (2021).

## Lähteet
Kalamiá

**Kalamiá** () on Kreikan kylä, joka kuuluu hallinnollisesti Ártan kuntaan, Ártan alueyksikköön ja Epeiroksen alueeseen. Kylän väkiluku on 934 (2021).

Kalamián kylä sijaitsee noin viisi kilometriä länteen Ártan kaupungista. Kalamiá muodostaa oman kyläyhdyskuntansa (Δημοτική Κοινότητα Καλαμιάς, *Dimotikí Koinótita Kalamiás*), johon ei kuulu muita asutuksia.

## Lähteet
Koutselió

**Koutselió** (, ) on Kreikan kylä, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kylän väkiluku on  (2021).

Koutselión kylä sijaitsee noin 11 kilometriä eteläkaakkoon Ioánninan kaupungista. Se on rakennettu noin 543 metrin korkeuteen merenpinnasta laskettuna. Koutselió muodostaa myös laajemman kyläyhdyskunnan (Δημοτική Κοινότητα Κουτσελιού, *Dimotikí Koinótita Koutselioú*), johon kuuluu varsinaisen Koutselión kylän lisäksi Gorítsan kylä. Koko yhdyskunnan väkiluku on  (2021).

## Lähteet
Mýtikas (Préveza)

**Mýtikas** () on Kreikan kylä, joka kuuluu hallinnollisesti Prévezan kuntaan, Prévezan alueyksikköön ja Epeiroksen alueeseen. Kylän väkiluku on  (2021).

Mýtikasin kylä sijaitsee Epeiroksen länsirannikolla Joonianmeren rannalla noin seitsemän kilometriä luoteeseen Prévezan kaupungista. Kylässä on kalastussatama. Mýtikas muodostaa oman kyläyhdyskuntansa (Δημοτική Κοινότητα Μύτικα, *Dimotikí Koinótita Mýtika*), johon ei kuulu muita asutuksia.

Epeiroksen Mýtikasta ei tule sekoittaa samalla rannikolla etelämpänä Aitolia-Akarnaniassa sijaitsevaan Mýtikasin kylään.

## Lähteet

## Aiheesta muualla
Neochóri (Árta)

**Neochóri** (, ) on Kreikan kylä, joka kuuluu hallinnollisesti Nikólaos Skoufásin kuntaan, Ártan alueyksikköön ja Epeiroksen alueeseen. Kylän väkiluku on  (2021).

Neochórin kylä sijaitsee noin 13 kilometriä etelään Ártan kaupungista. Neochóri muodostaa oman kyläyhdyskuntansa (Δημοτική Κοινότητα Νεοχωρίου, *Dimotikí Koinótita Neochoríou*), johon ei kuulu muita asutuksia.

## Lähteet
Olympiáda (Ioánnina)

**Olympiáda** (, ) on Kreikan kylä, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kylän väkiluku on 318 (2021).

Olympiádan kylä sijaitsee noin kuusi kilometriä länteen Ioánninan kaupungista. Se on rakennettu noin 498 metrin korkeuteen merenpinnasta laskettuna. Kylä on osa Mármaran kyläyhdyskuntaa. Olympiáda on nimetty Aleksanteri Suuren äidin Olympiaan mukaan.

## Lähteet
Rodotópi

**Rodotópi** (, ) on Kreikan kylä, joka kuuluu hallinnollisesti Zítsan kuntaan, Ioánninan alueyksikköön ja Epeiroksen alueeseen. Kylän väkiluku on 950 (2021).

Rodotópin kylä sijaitsee noin 14 kilometriä luoteeseen Ioánninan kaupungista. Se on rakennettu noin 518 metrin korkeuteen merenpinnasta laskettuna. Rodotópi muodostaa oman kyläyhdyskuntansa (Δημοτική Κοινότητα Ροδοτοπίου, *Dimotikí Koinótita Rodotopíou*), johon ei kuulu muita asutuksia.

## Lähteet
Stavráki

**Stavráki** (, ) on Kreikan kaupunki, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kaupungin väkiluku on  (2021).

Stavrákin pieni kaupunki sijaitsee noin neljä kilometriä länteen Ioánninan kaupungista, ja on nykyisin käytännössä sen esikaupunkialuetta. Se on rakennettu noin 518 metrin korkeuteen merenpinnasta laskettuna.

Stavráki muodostaa myös laajemman kaupunkiyhdyskunnan (Δημοτική Κοινότητα Σταυρακίου, *Dimotikí Koinótita Stavrakíou*), johon kuuluvat varsinaisen Stavrákin kaupungin lisäksi kylät Pentéli, Tsiflikópoulo ja Velissários. Koko yhdyskunnan väkiluku on  (2021).

## Lähteet
Bernabò Visconti

**Bernabò Viscónti** (1323–1385 Trezzo sull'Adda) oli Milanon hallitsija vuosina 1349–1385. Hän oli Stefano Viscontin ja Valentina Dorian poika sekä Galeazzo II Viscontin ja Matteo II Viscontin veli. Bernabò Viscóntin valtakaudella oli useita ylilyöntejä, mutta toisaalta Milanon valtio lujittui.

Bernabò Viscónti meni vuonna 1350 naimisiin Mastino Della Scalan tyttären Reginan kanssa. Bernabò, Matteo ja Galeazzo olivat setänsä Giovanni Viscontin perillisiä, ja kukin veljistä sai Giovannin kuoltua 1354 hallittavakseen osan Visconti-suvun alueista.

Bernabòn haltuun siirtyi Adda-joen itäpuolinen alue, johon kuuluivat Bergamo, Brescia, Cremona ja Crema. Matteon kuoltua vuonna 1355 Bernabò sai myös Lodin, Piacenzan ja Parman. Galeazzo II:n vetäydyttyä Paviaan myös koko Milano jäi Bernabòn halltuun. Bernabò sai veljiensä kanssa keisarillisen vikaarin viran tammikuussa 1355 Milanossa pidetyissä keisari Kaarle IV:n kruunajaisissa. Bernabòn ensisijainen huolenaihe oli Bolognan valloittaminen, jonka hän yritti anastaa Giovanni Visconti da Oleggiolta vuonna 1359. Bernabò Viscónti jatkoi Bolognan tavoittelua, vaikka Giovanni Visconti da Oleggio luovutti Bolognan kirkon haltuun, kardinaali Albornozin omistukseen. Bernabò ekskommunikoitiin vuonna 1362, ja lyhyen rauhanjakson jälkeen hän joutui uudelleen sotaan paavin kanssa vuonna 1367, kun Urbanus V saapui Italiaan ja solmi Albornozin kanssa uuden liiton Bernabò Viscontia vastaan, johon myös keisari Kaarle IV liittyi. Taistelut puhkesivat uudelleen vuonna 1369, ja marraskuussa 1370 solmittiin lopulta Bolognan rauha. Vallattuaan Reggion vuonna 1371 Bernabò Viscónti joutui sotaan Niccolò II d'Estea vastaan, mikä johti Bernabòn uuteen ekskommunikaatioon ja keisarin vikaarin virasta erottamiseen.

Vuonna 1378 Bernabò soti Veronassa Cansignorio Della Scalan aviottomia poikia vastaan vaatiakseen vaimonsa Reginan ja lastensa oikeuksia. Bernabò ja hänen veljenpoikansa Gian Galeazzo Visconti liittoutuivat huhtikuussa 1379 Venetsian kanssa taistellakseen Genovaa vastaan, mutta heikoin tuloksin. Vuonna 1385 Gian Galeazzo Visconti vangitsi Milanossa Bernabòn ja tämän pojat. Bernabò Viscónti suljettiin Trezzon linnaan, jossa hän kuoli 19. joulukuuta 1385, mahdollisesti myrkytyksen uhrina. Hänen pakoon päässeet poikansa yrittivät sen jälkeen turhaan saada valtakuntansa takaisin.

## Lähteet
Tsiflikópoulo

**Tsiflikópoulo** (, ) on Kreikan kylä, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kylän väkiluku on  (2021).

Tsiflikópoulon kylä sijaitsee noin kaksi kilometriä lounaaseen Ioánninan kaupungista, ja on nykyisin käytännössä sen esikaupunkialuetta. Kylä on osa Stavrákin kaupunkiyhdyskuntaa.

## Lähteet
Vounoplagiá

**Vounoplagiá** () on Kreikan kylä, joka kuuluu hallinnollisesti Zítsan kuntaan, Ioánninan alueyksikköön ja Epeiroksen alueeseen. Kylän väkiluku on  (2021).

Vounoplagián kylä sijaitsee noin kahdeksan kilometriä luoteeseen Ioánninan kaupungista. Vounoplagiá muodostaa myös laajemman kyläyhdyskunnan (Δημοτική Κοινότητα Βουνοπλαγιάς, *Dimotikí Koinótita Vounoplagiás*), johon kuuluvat varsinaisen Vounoplagián kylän lisäksi kylät Aspróchoma ja Mikró Gardíki. Koko yhdyskunnan väkiluku on  (2021).

## Lähteet
Néos Oropós

**Néos Oropós** () on Kreikan kylä, joka kuuluu hallinnollisesti Prévezan kuntaan, Prévezan alueyksikköön ja Epeiroksen alueeseen. Kylän väkiluku on  (2021).

Néos Oropóksen kylä sijaitsee noin 24 kilometriä pohjoiseen Prévezan kaupungista. Neós Oropós muodostaa oman kyläyhdyskuntansa nimeltä Oropós (Δημοτική Κοινότητα Ωρωπού, *Dimotikí Koinótita Oropoú*), johon ei kuulu muita asutuksia.

## Lähteet
Harati-lukio

**Harati-lukio** () on valtion ylläpitämä poikalyseo Isfahanissa, Iranissa. Sitä pidetään yhtenä kaupungin merkittävistä oppilaitoksista. Koulu perustettiin 1900-luvun puolessavälissä hyväntekijä Mohammad Sheikhzadeh Harati Yazdin aloitteesta ja rahoituksella. Lukio edustaa ylemmän toisen asteen koulutusta ja siinä opetetaan luokkia 10–12.

## Historia
Lukion rakennustyöt aloitettiin vuonna 1951 ja koulu avattiin syys–lokakuussa 1954.

## Sijainti ja kampus
Kampus sijaitsee Khiyaban-e Kamal Esmaeel -kadulla, Khaju- ja Si-o-se-pol-siltojen välissä lähellä Zayandehjokea. Kaksikerroksinen rakennus kattaa noin 8&nbsp;750 neliömetriä, ja sen julkisivua koristavat käsityöläinen Mohammad Ali Maghzin keraamiset mosaiikit. Rakennuksen on kerrottu olevan Iranin kansallisen kulttuuriperinnön rekisterissä.

## Asema
Iranin opetusministeriön mukaan oppilaitos on luokiteltu sekä *mandegar*-perinnelukioksi että valikoivaksi *nemooneh*-valtionkouluksi. Vuonna 2015 se luokiteltiin ensimmäiseksi rekisteröidyksi *mandegar*-kouluksi Isfahanin provinssissa.

## Lähteet

## Aiheesta muualla

* Virallinen sivusto (farsiksi)
Caliban (täsmennyssivu)

**Caliban** voi tarkoittaa seuraavia:
* Caliban, saksalainen metalcore-yhtye
* Caliban, Uranuksen kuu
* Caliban, hahmo William Shakespearen näytelmässä Myrsky
* Caliban, sarjakuvahahmo
Milja Marttila

**Milja Ellen Marttila** (s. 23 lokakuuta 1998 Kouvola) on suomalainen näyttelijä, ohjaaja ja käsikirjoittaja. Hän on asunut kuusi vuotta Lontoossa ja työskennellyt sekä Suomessa että Englannissa.

## Elämä ja ura

Marttila syntyi vuonna 1998 Kouvolassa. Hän aloitti teatteriharrastuksen lukioikäisenä. Hän on Kuusankosken Teatterin kasvatti. Hän valmistui vuonna 2023 kansainvälisesti arvostetusta East 15 Acting Schoolista näyttelijäksi. Marttila on ollut mukana kouvolalaisen Mikä?Teatterin tuotannoissa. Hän on myös opiskellut HEO:ssa draamaa ja näyttelijäntaidetta.

Vuonna 2025 Marttila osallistui Kouvolassa Pride25KVL-tapahtuman järjestämiseen yhtenä tapahtuman pääjärjestäjänä.

## Filmografia

* *Kekkonen - syntymästä kuolemattomuuteen* (Kuusankosken teatteri 2017, ohj. Karolina Eklund) - Kekkonen ja Elizabeth II
* *Stadi 1918 - Taistelu Helsingistä* (Greta Tuotanto 2018, ohj. Sirpa Riuttala) - Martta
* *TOTTA KAI* (Oranssi Ry ja Mikä?teatteri 2018, yhtesituotanto Melina Tolppalan kanssa) - Käsikirjoittaja, ohjaaja, tuottaja ja näyttelijä
* *Sanoiko joku farssi?* (Vierailuesitys Mikä?Teatterilla 2019) - Ohjaaja, tuottaja ja näyttelijä
* *Puhdistus* (Kuusankosken teatteri 2020, ohj. Karolina Eklund) - Zara
* *Iloisia aikoja, Mielensäpahoittaja* (Kuusankosken teatteri (vierailu) 2020) - Ohjaus
* *Jumalaton komedia, osin improvisoitu esitys* (Jaakonpuiston ulkonäyttämö 2020) - Näytelmän käsikirjoittaja ja tuottaja
* *Yerma* (East 15 Acting School 2021, ohj. Merce Ribot) - Juan
* *Lokki* (East 15 Acting School 2021, ohj. John Gillett) - Masha
* *Kuningas Lear* (East 15 Acting School 2022, ohj. Alasdair Hunter) - Regan
* *IRIS* (International Festival, East 15 Acting School 2022, kirj. Zehra Shad) - Ohjaus
* *International Showcase* (East 15 Acting School 2023, ohj. Zois Pigadas) - Ohjaajan assistenntti
* *ÄIDINMAA* (Kuusankosken Teatteri (vierailu) ja Työvnäen Näyttämöpäivät 2023) - Käsikirjoittaja, ohjaaja ja tuottaja
* *Oresteia* (East 15 Acting School 2023, ohj. Max Harrison) - Klytemnestra / Ohjaajan assistentti
* *A Woman Called Girl* (Tuotanto Quid Pro Quo Theatre, Lion & Unicorn Theatre / Camden Fringe 2023) - Käsikirjoittaja, tuottaja ja näyttelijä
* *Kesä, Ilta, Unelma ja Juhla* (Promenaditeatterituotanto Koivusaaren puistoalueella, Kouvola 2024) - Käsikirjoittaja, ohjaaja ja tuottaja
* *Merrily Merrily Merrily* (Tuotanto Quid Pro Quo Theatre, The Space / Edinburgh Fringe 2025) - Ohjaus
* *The Summer After Dad Died* (Tuotanto Quid Pro Quo Theatre, The Hen & Chickens Theatre 2025, ohj. Sarah Majland) - Tina

## Lähteet
Jere Väisänen

**Jere Väisänen** (s. 10. heinäkuuta 2000 Espoo) on suomalainen jääkiekkoilija, joka pelaa SM-liigajoukkue Kiekko-Espoossa. Hän on pelipaikaltaan vasen laitahyökkääjä. Väisänen on kuvaillut itseään kahden suunnan hyökkääjäksi.

## Ura
Väisänen vietti varhaislapsuutensa Espoossa. Hän muutti perheineen Yhdysvaltoihin Teksasin Dallasiin ollessaan viisivuotias ja aloitti siellä myös kilpailullisen jääkiekkoilun. Väisänen pelasi kaudella 2012–2013 HC Dallasin 13U AAA-joukkueessa, jonka jälkeen hänen perheensä palasi Suomeen. Väisänen siirtyi Espoo Bluesiin. Hän ei mahtunut seuran A-nuoriin, joten Väisänen päätti siirtyä kaudeksi 2018–2019 Norjaan Lørenskogin U21-joukkueeseen, jonka paras pistemies ja syöttäjä hän oli tehoilla 16+27=43. Kauden 2019–2020 Väisänen pelasi samaa sarjaa Skienissä. Väisänen sijoittui tehoilla 34+28=62 koko Norjan U21-sarjan maalipörssissä toiseksi edellään vain Lillehammerin Adrian Ellingsen sekä pistepörssissä kolmanneksi Ellingsenin ja joukkuetoverinsa Eetu Rasalahden jälkeen.

Kaudeksi 2020–2021 Väisänen siirtyi Yhdysvaltoihin NAHL-junioriliigan Amarillo Bullsiin. Hän oli joukkueen paras pistemies ja syöttäjä tehoilla 17+27=44. Vuodet 2021–2025 hän kävi Bemidji State Universityn yliopistoa. Väisänen valittiin jokaisen kautensa päätteeksi CCHA:n akateemiseen tähdistökentälliseen ja kolmella jälkimmäisellä kaudellaan hänet palkittiin myös divisioonan opiskelijapalkinnolla. *Junior-vuotenaan* 2023–2024 Väisänen voitti CCHA:n runkosarjan mestaruuden. *Senior-vuotenaan* 2024–2025 hän toimi Bemidji Staten varakapteenina.

Kaudeksi 2025–2026 Väisänen palasi Suomeen ja siirtyi vuoden mittaisella sopimuksella SM-liigajoukkue Kiekko-Espooseen. Hän teki liigadebyyttinsä runkosarjan avauskierroksella 9. syyskuuta 2025 vieraissa Pelicansia vastaan. Väisänen merkittiin Kiekko-Espoon nelosketjun vasempaan laitaan Matti Järvisen ja Tomi Sallisen viereen. Hän sai ottelussa jääaikaa 12.38 minuuttia. Väisänen avasi maalitilinsä SM-liigassa kahdella osumalla runkosarjan neljännellä kierroksella 16. syyskuuta 2025 vieraissa KalPaa vastaan. Hänen toinen maalinsa hyväksyttiin videotarkistuksen päätteeksi. Kiekko-Espoo hävisi ottelun kuitenkin lukemin 4–2. Rauno Piiroinen valitsi Väisäsen ottelun Alumnien tähtien kakkostähdeksi. SM-liigauransa ensimmäisen kypärätempun hän teki 27. joulukuuta 2025 Turun Palloseuraa vastaan, kun Kiekko-Espoo voitti ottelun lukemin 8–1. Väisäsen ensimmäinen maali jäi joukkueen voittomaaliksi ja kaksi jälkimmäistä maalia syntyivät alivoimalla. Mikko Lehtonen valitsi hänet ottelun Alumnien tähtien ykköstähdeksi.

## Muuta
Väisäsen pikkuveli Joona pelaa puolustajana Western Michigan Universityn yliopistojoukkueessa. Hänellä on myös Pittsburgh Penguinsin  vuodelta .

## Tilastot

## Lähteet
*
*
*

### Viitteet
Karijoen kunnanvaltuusto

**Karijoen kunnanvaltuusto** on Etelä-Pohjanmaan maakunnassa sijaitsevan Karijoen kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 15 paikkaa, joista seitsemän on keskustan hallussa valtuustokaudella 2025–2029. Toiseksi suurin puolue on perussuomalaiset.

Kunnanvaltuuston puheenjohtajana toimii Arja Harjunpää (kesk.), varapuheenjohtajana Rami Aalto (ps.) ja toisena varapuheenjohtajana Jari Malm (kesk.).

## Koostumus vaaleittain
Karijoen suurin puolue on keskusta ja aiemmin toiseksi suurin on ollut selkeästi kokoomus. Vuoden 2021 kuntavaaleissa perussuomalaiset onnistuivat saamaan saman verran valtuustopaikkoja kokoomuksen kanssa. Vuoden 2025 kuntavaaleissa perussuomalaiset ohittivat kokoomuksen paikoissa ja täten se nousi toiseksi suurimmaksi Karijoella. Valtuuston neljännen puolueen SDP:n kannatus on viime vuosina pysytellyt vajaassa kymmenessä prosentissa, mikä on riittänyt yhteen paikkaan.

## Vaalitulokset ja valtuutetut
### Kausi 2025–2029
Vuoden 2025 kuntavaaleissa perussuomalaiset onnistuivat nostamaan kannatustaan vain seitsemässä kunnassa, joista Karijoki oli yksi. Puolueen kannatus kasvoi 5,1 prosenttiyksikköä, joka riitti yhteen lisäpaikkaan valtuustosta. Muiden puolueiden kannatus laski jonkin verran, mutta ainoastaan keskusta menetti paikoistaan yhden. Valitun valtuuston keski-ikä on 51,4 vuotta.

Karijoen kunnanvaltuustoon valittiin vaaleissa seuraavat jäsenet kaudelle 2025–2029:

## Lähteet
*
*
*
*
*
*
*
*

### Viitteet
Macomian piiri

**Macomian piiri** () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu idässä Intian valtamereen. Naapureina ovat etelässä Quissangan piiri, lounaassa Melucon, luoteessa Muidumben ja pohjoisessa Mocímboa da Praian piirit. Piirin väkiluvuksi arvioitiin 138&nbsp;565 ihmistä (2023). Piirin pinta-ala on 4&nbsp;314 neliökilometriä, toisen lähteen mukaan 4&nbsp;208 km². 

Hallintokeskus on piirin eteläosassa sijaitseva Macomian kaupunki tai taajama (vila nivel B), joka sijaitsee linnuntietä 89 kilometriä ja maanteitse noin 202 kilometriä aluekeskus Pembasta pohjoisluoteeseen.  Paikallistasolla piiri jakautui neljään hallinto-alueeseen (, P.A.): P.A. Macomia (Sede), P.A. Chai, P.A. Mucojo ja P.A. Quiterajo. Hallintoalueet jaetaan edelleen paikkakuntiin (localidades).

Lukutaidottomuus oli piirissä ja koko maakunnassa vuosien 2019–2023 tilaston mukaan erittäin korkea: 58,2 prosenttia (maakunnan keskiarvo 53,8 &nbsp;%).

Väestön pääelinkeinoja ovat maatalous ja kalastus. Maataloustuotteista keskeisimpiä ovat maissi, maniokki ja jamssi.

## Levottomuudet ja islamistinen terrorismi
Macomian piiri kuuluu siihen Mosambikin pohjoisosaan, jossa on 2010-luvun lopulla (2017–) ja 2020 luvulla esiintynyt islamististen jihadistiryhmien tekemiä hyökkäyksiä. Jihadistijärjestö Ahlu Sunnah Wa-Jama (tai Ahlu Sunnah wa-l-Jama’ah, ASWJ) on keskeinen toimija.  Esimerkiksi  toukokuussa 2025 noin 100 terroristia hyökkäsi piirikeskus Macomiaan, mikä pakotti seudulla olleet Mosambikin joukot vetäytymään ja kaupungin asukkaat pakenemaan. Hyökkääjät varastivat kauppoja ja elintarvikevarastoja ennen vetäytymistään.

## Lähteet
* 
* 
* 

### Viitteet
Luettelo pikkuplaneetoista: 561001–562000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 561001:stä ja päättyen 562000:een. Kokonaisen luettelon löytää katsomalla Luettelo pikkuplaneetoista.

## 561001-561100

## 561101-561200

## 561201-561300

## 561301-561400

## 561401-561500

## 561501-561600

## 561601-561700

## 561701-561800

## 561801-561900

## 561901-562000

## Lähteet
*Discovery Circumstances: Numbered Minor Planets: IAU Minor Planet Center
Muidumben piiri

**Muidumben piiri** () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu etelässä Macomian, lounaassa Melucon, lännessä Muedan ja koillisessa Mocímboa da Praian piiriin. Piirin väkiluvuksi arvioitiin 118&nbsp;342 henkeä (2023). Piirin pinta-ala on 1&nbsp;905 neliökilometriä.

Hallintokeskus on Muidumben kylä, joka sijaitsee linnuntietä 145 kilometriä ja maanteitse 275 kilometriä (460 km Montepuizin kautta) aluekeskus Pembasta pohjoisluoteeseen.  Paikallistasolla piiri jakautuu kolmeen hallinto-alueeseen (, P.A.): P.A de Muidumbe, P.A de Chitunda ja P.A de Miteda. Hallintoalueet jaetaan edelleen paikkakuntiin (localidades).

Lukutaidottomuus oli piirissä ja koko maakunnassa vuosien 2019–2023 tilaston mukaan erittäin korkea: 48,2 prosenttia (maakunnan keskiarvo 53,8 &nbsp;%).

Väestön pääelinkeinoja ovat maatalous ja karjanhoito. Keskeisimpiä tuotteita ovat maniokki, maissi ja sianliha.

Muidumben piiri kuuluu Mosambikin pohjoisosan seutuihin, joissa onnvuoden 2017 jälkeen esiintynyt etenkin islamististen ryhmittymien terroristista toimintaa kuten väkivaltaisuuksia, tappoja, anastuksia ja tuhotöitä. Tuhannet ihmiset ovat joutuneet pakenemaan kodeistaan.

## Lähteet
* 
* 

### Viitteet
Quissangan piiri

**Quissangan piiri** () on Mosambikin pohjoisimpaan Cabo Delgadon maakuntaan kuuluva piiri eli Mosambikin toisen tason aluehallinnollinen alue. Piiri rajoittuu etelässä Metungen, lounaassa Ancuaben, lännessä Melucon ja pohjoisessa Macomian piiriin. Idässä piiriä rajaa Intian valtameri. Piirin väkiluvuksi arvioitiin 60&nbsp;165 henkeä (2023). Piirin pinta-ala on 2&nbsp;552 neliökilometriä.

Hallintokeskus on Quissangan taajama, joka sijaitsee Intian valtameren rannalla linnuntietä noin 58 kilometriä aluekeskus Pembasta pohjoiseen. Paikallistasolla piiri jakautuu kolmeen hallinto-alueeseen (, P.A.): P.A de Quissanga, P.A de Mahate ja P.A de Bilibiza. Hallintoalueet jaetaan edelleen paikkakuntiin (localidades).

Lukutaidottomuuden tarkkaa määrää ei piirissä oltu vuonna 2024 julkaistuun tilastokatsaukseen kirjattu, mutta koko maakunnan lukema oli vuosien 2019–2023 tilaston mukaan erittäin korkea: 53,8&nbsp;%.

Väestön pääelinkeinoja ovat kalastus, maatalous ja kauppa. Piirikunnan tärkeimpiä tuotteita ovat: maissi, maniokki, pavut, kalat ja ravut.

Quissangan piiri kuuluu Mosambikin pohjoisosan seutuihin, joissa vuoden 2017 jälkeen on esiintynyt etenkin islamististen ryhmittymien toteuttamaa terroristista toimintaa kuten väkivaltaisuuksia, tappoja, anastuksia ja tuhotöitä. Esimerkiksi maaliskuussa 2024 noin 300 terroristia miehitti piirikeskus Quissangan, ja siellä olleessan katkaisivat kolmen turvallisuusjoukkojen jäsenen päät. Toukokuussa 2025 noin 100 terroristia hyökkäsi naapuripiirin keskukseen Macomiaan, mikä pakotti Mosambikin joukot vetäytymään ja kaupungin asukkaat pakenemaan. Hyökkääjät varastivat kauppoja ja elintarvikevarastoja ennen vetäytymistään.

## Lähteet
* 
* 

### Viitteet
Luettelo pikkuplaneetoista: 562001–563000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 562001:stä ja päättyen 563000:een. Kokonaisen luettelon löytää katsomalla Luettelo pikkuplaneetoista.

## 562001-562100

## 562101-562200

## 562201-562300

## 562301-562400

## 562401-562500

## 562501-562600

## 562601-562700

## 562701-562800

## 562801-562900

## 562901-563000

## Lähteet
*Discovery Circumstances: Numbered Minor Planets: IAU Minor Planet Center
The Mountain (Gorillazin albumi)

**The Mountain** on brittiläisen virtuaaliyhtye Gorillazin yhdeksäs studioalbumi, joka julkaistiin 27. helmikuuta 2026.

## Kappaleet

# The Mountain (feat. Dennis Hopper, Ajay Prasanna, Anoushka Shankar, Amaan Ali Bangash & Ayaan Ali Bangash)
# The Moon Cave (feat. Asha Puthli, Bobby Womack, Dave Jolicoeur, Jalen Ngonda & Black Thought)
# The Happy Dictator (feat. Sparks)
# The Hardest Thing (feat. Tony Allen)
# Orange County (feat. Bizarrap, Kara Jackson & Anoushka Shankar)
# The God of Lying (feat. IDLES)
# The Empty Dream Machine (feat. Black Thought, Johnny Marr & Anoushka Shankar)
# The Manifesto (feat. Trueno & Proof)
# The Plastic Guru (feat. Johnny Marr & Anoushka Shankar)
# Delirium (feat. Mark E. Smith)
# Damascus (feat. Omar Souleyman & Yasiin Bey)
# The Shadowy Light (feat. Asha Bhosle, Gruff Rhys, Ajay Prasanna, Amaan Ali Bangash & Ayaan Ali Bangash)
# Casablanca (feat. Paul Simonon & Johnny Marr)
# The Sweet Prince (feat. Ajay Prasanna, Johnny Marr & Anoushka Shankar)
# The Sad God (feat. Black Thought, Ajay Prasanna & Anoushka Shankar)

## Lähteet

# Apple Music https://music.apple.com/us/album/the-mountain/1837237742. Viitattu 12.9.2025.
Luettelo pikkuplaneetoista: 563001–564000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen 563001:stä ja päättyen 564000:een. Kokonaisen luettelon löytää katsomalla Luettelo pikkuplaneetoista.

## 563001-563100

## 563101-563200

## 563201-563300

## 563301-563400

## 563401-563500

## 563501-563600

## 563601-563700

## 563701-563800

## 563801-563900

## 563901-564000

## Lähteet
*Discovery Circumstances: Numbered Minor Planets: IAU Minor Planet Center